السلام عليكم .. انا لسه شايفه potfolio بتاع حضرتك انه رائع بكل مني الكلمه انه سؤال بعيد عن الدعوه بس انا لسه بدئه لسه اتعلم في المجال ده وبصراحه عجبني جداا شغل حضرتك ونفسي اتعلم وياريت تنصحني اعمل ايه ؟؟ ..وايه الطرق عشان اكون مبدعه زي حضرتك ؟؟ جزاك الله كل خير
وعليكم السلام ورحمة الله وبركاته .. جزاكِ الله خيرًا .. 1. خدي دورة سريعة جدًا في أدوات الفوتوشوب، بلاش إغراق في الدورات الطويلة اللي تلت أرباعها كلام فاضي، ولك وعجن للأسف .. 2. ركزي الوقت بعد كده في متابعة دروس اللي بتعملك إزاي تستخدمي الأدوات صح وتوظفيها في بروجكت متكامل، زي دروس Tuts+ كلها، ممتازة جدًا .. 3. وأثناء ذلك اهتمي بالقراءة عن التصميم كـ كونسبت ، فيه كتب كويسة جدًا، أجنبية طبعًا ! 4. اشتغلي كتير أثناء ذلك كله، وممكن تعملي حاجة مفيدة صالحة للنشر فعلًا، علشان تشعري بشيء من الإنتاجية، زي تصاميم دينية أو محفزة أو معلوماتية مفيدة .. 5. ممكن تبدأي تجارب في الشغل على أرض الواقع بس بدون خيالات، ده مجرد تجربة للاستفادة، موقع 99Designs بداية كويسة لحاجة زي كده، ادخلي الكونتستس الميتة وحاولي فيها، وشوفي الكونتستس الكويسة والشغل اللي فيها، ده هيوفرلك 3 حاجات مهمين: أفكار لبروجكتس، خبرة في فهم طلبات الناس وميولهم ونظرتهم للشغل، بورتوفوليو كويس. 6. تابعي كتييير، حسابات Behance و DeviantArt وغيرها .. لابد من قدر دوري من جلسات الـ Inspiration ومطالعة البرجكتس الممتازة، وممكن تقلديها كمان، بس بلاش نقش مطلق، يعني وظفيها في بروجكت خاص بيكي. 7. تابعي المواقع والبلوجز اللي هتوفرلك نصايح أكتر من كده.